**Kursus om

’*Fokus på kommunikativ interkulturel kompetence i fransk- spansk- og italienskundervisningen’***  *Kursets formål er give de romanske sproglærere indsigt i og værktøjer til at arbejde med interkulturel kompetence i sprogundervisningens kernediscipliner.*

**Kursusudbyder**
Fransklærerforeningen

**Kurset laves i samarbejde med**
Fransklærerforeningen laver kurset i samarbejde med spansklærerforeningen og italiensklærerforeningen

**Formål og** **Indhold**

***Kurset vil bestå af:***
*Forskningsbaseret oplæg om interkulturel kompetence og kulturforståelse* *Herunder en diskussion af det beskrivende kulturbegrebs relevans samt anvisninger på anvendelse af det komplekse kulturbegreb*

* *Opbygning af elevernes fremmedsproglige kommunikation og mestring af interkulturel kompetencer i praksis*
* *Forslag til læsning med interkulturelle briller og dybere forståelse af fremmedsproglige tekster*
* *Indlæring af sproglige udtryk i tilknytning til interkulturelle aspekter*
* *Forslag til øvelser igennem mundtlig kommunikation med fokus på dialog-, argumentations- og konversationsbaseret sprogbrug*
* *Forslag til øvelser igennem skriftlig og mundtlig kommunikation på tværs af landegrænser med fokus på kulturel og interkulturel forståelse.*
* *Udvekslingsrejsers potentiale mht. interkulturel kompetence*

*Vi vil i de tre sprogfag vise forskellige sproglige dramaøvelser, argumentationsøvelser, kommunikationsspil og kommunikationsøvelser, som styrker elevens aktive sprog, deres viden om interkulturelle aspekter og dermed i sidste ende deres personlige optræden i interkulturelle sammenhænge.*

*Chat og videoconferencing vil desuden blive anvendt for at bringe de fremmede kulturer ind i klasseværelset.*

*Kommunikationen vil være kontekst- og situationsbestemt og vil medvirke til, at de danske og de franske/ spanske / italienske elever gennem gensidig nysgerrighed ikke kun opnår undren men forståelse for hinandens forskelle og ligheder.*

**Målgruppe**
Fransklærere, spansklærere og italiensklærere fra STX, HHX og VUC

**Tid og sted**
Tirsdag  d. 29 januar 2019,  09.00 – 16.00 i Aalborg
Torsdag d. 31 januar 2019, 09.00 – 16.00  i Odense
Mandag d. 4. februar 2019 09.00 – 16.00   i Aarhus
Onsdag d. 6. februar 2019, 09.00 – 16.00  i København

**Pris**
1500 kr.

**Tilmelding**
Senest 11. januar 2019 til Ulla Pedersen på ulla.pedersen@skolekom.dk  tlf.  29 868143

Ved tilmeldingen oplyses navn, ansættelsessted, skolens adresse og ean-nummer.